Ιλόνα Κούτνι

Η **Ιλόνα Κούτνι** (, 1 Μαρτίου 1953, Βουδαπέστη) είναι Ουγγαρέζα γλωσσολόγος και ομιλήτρια της διεθνούς τεχνητής γλώσσας εσπεράντο. Εργάζεται ως καθηγήτρια στο Πόζναν της Πολωνίας. Το 2008 τιμήθηκε ως «Εσπεραντίστρια της Χρονιάς» από το περιοδικό *La Ondo de Esperanto*.

## Βιογραφία
Η Ιλόνα Κούτνι σπούδασε μαθηματικά, γαλλική φιλολογία και εσπεράντο στο Πανεπιστήμιο Έτβες Λόραντ της Βουδαπέστης. Στη συνέχεια σπούδασε γενική και εφαρμοσμένη γλωσσολογία και αργότερα πήρε διδακτορικό στη γλωσσολογία από την ELTE το 1990. 

Μετά την αποφοίτησή της, εργάστηκε στον τομέα της πληροφορικής σε ερευνητικά ιδρύματα, ως συνεκδότρια του περιοδικού «Interkomputo» και την περίοδο 1983-1985 ως ερευνήτρια στο Επιστημονικό Εκδοτικό Κέντρο AEA στη Βουδαπέστη. Από το 1986 ασχολείται με την επεξεργασία ομιλίας σε συνεργασία με το Τεχνικό Πανεπιστήμιο της Βουδαπέστης, αναπτύσσοντας από κοινού το σύστημα σύνθεσης ομιλίας Εσπεράντο "ESPAROL" σε ένα πολυγλωσσικό σύστημα σύνθεσης ομιλίας και εργάζεται σε προγράμματα ομιλίας γλώσσας "PAROLERN". Συνεργάζεται επίσης με το έργο μηχανικής μετάφρασης DLT, προετοιμάζοντας την ενότητα για την Ουγγαρία με Ούγγρους συναδέλφους.

Μετά τον θάνατο του καθηγητή Ιστβάν Σερνταέλι, ανέλαβε την έδρα της γλώσσας εσπεράντο και Γλωσσολογίας στο Πανεπιστήμιο Έτβες Λόραντ το 1987. Η Κούτνι δίδαξε επίσης υπολογιστική γλωσσολογία.

Αφού μετακόμισε στην Πολωνία, εγκαταστάθηκε στο Πανεπιστήμιο Άνταμ Μίτσκεβιτς στο Πόζναν (UAM) το 2009. Το επόμενο έτος, ανέλαβε την έδρα των Φιννοουγγρικών Γλωσσών και έγινε καθηγήτρια το 2011. Εκεί δίδαξε ουγγρική γλώσσα και γλωσσολογία στο Γλωσσολογικό Ινστιτούτο του Πανεπιστημίου Άνταμ Μίτσκιεβιτς στο Πόζναν (PL), όπου ίδρυσε το μεταπτυχιακό πρόγραμμα στη Διαγλωσσολογία.

Η Κούτνι είναι αναπληρώτρια καθηγήτρια στη Διεθνή Ακαδημία Επιστημών του Αγίου Μαρίνου (AIS, εσπεράντο: Akademio Internacia de la Sciencoj), μέλος του ILEI, CED. Ήταν μέλος της Ακαδημίας της Εσπεράντο από το 1998 έως το 2016.

Η Κούτνι έχει γράψει πολλά λεξικά και είναι συνεκδότρια του πολωνικού περιοδικού *Język.* *Komunikacja.* *Informacja.* 

## Προσωπική ζωή
Ο σύζυγός της, Ζμπίγκνιεφ Γκάλορ (1952-2017), ήταν πανεπιστημιακός λέκτορας κοινωνιολογίας στο Στσέτσιν, εσπεραντιστής κι ο ίδιος, καθώς και πρόεδρος του πολωνικού κλάδου της Διεθνούς Ακαδημία Επιστημών.

Η Κούτνι έχει την ουγγρική ως μητρική γλώσσα, μιλά εσπεράντο με την οικογένειά της, ενώ γνωρίζει και γαλλικά, γερμανικά, αγγλικά και πολωνικά.

Η Ιλόνα Κούτνι ζει επί του παρόντος στο Πόζναν της Πολωνίας με την οικογένειά της.

## Παραπομπές


## Επιλεγμένη βιβλιογραφία
* 1996: *Hungara-Esperanta Meza Vortaro*, ουγγρικό-εσπεράντο λεξικό, επικεφαλής επιμελήτρια με τον Ιστβάν Σερνταέλι, Βουδαπέστη.
* 2003: Συνέδριο «Interkultura komunikado en Eŭropo: la angla kaj esperanto kiel alternativaj komunikiloj » στο Κίσελμαν, Συμπόσιο διαπολιτισμικής επικοινωνίας, Κάβα-Πεχ, Πράγα
* 2015: ''JĘZYK KOMUNIKACJA INFORMACJA. 10ος τόμος. Interlingwistyka i Esperantologia'', ISBN 978-83-63664-96-1
* 2018: A typological characterization of Esperanto as a natural language, in Christer Kisselman, Renato Corsetti and Probal Dasgupta (eds.), Approaches to Esperanto, Dobřichovice: Kava-Pech, 129-146.

## Εξωτερικοί σύνδεσμοι
* Ιλόνα Κούτνι στο ais-sanmarino.org (πρόγραμμα σπουδών, Εσπεράντο)
* Ιλόνα Κούτνι στο researchgate.net

Κατηγορία:Εσπεραντιστές
Κατηγορία:Γλωσσολόγοι